Diari Oficial de la Generalitat Valenciana


Sumari del DOGV 9180, del 23-09-2021 (2021/9157)

RESOLUCIÓ de 8 de setembre de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 1, Despeses de personal, entre programes de la Vicepresidència i Conselleria d'Igualtat i Polítiques Inclusives, per un import de 167.143,68 euros. Expedient 16.019/21-140.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9180

Data del DOGV
:   23-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9157


Data del document
:   08-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 8 de setembre de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 1, Despeses de personal, entre programes de la Vicepresidència i Conselleria d'Igualtat i Polítiques Inclusives, per un import de 167.143,68 euros. Expedient 16.019/21-140. [2021/9157]  
Pel Decret llei 17/2020, d'aprovació de mesures per l'esforç realitzat pel personal del Sistema Valencià de Salut i del Sistema Públic Valencià de Serveis Socials durant l'estat d'alarma per la Covid-19, declarat pel Reial decret 463/2020, es va aprovar una compensació econòmica de reconeixement a les persones professionals d'aquests àmbits, per tot l'esforç realitzat, entre les quals es va incloure el personal sociosanitari que va prestar serveis en els recursos residencials de persones majors i persones amb diversitat funcional i de salut mental del Sistema Públic Valencià de Serveis Socials de Gestió Directa, dependents de la Vicepresidència i Conselleria d'Igualtat i Polítiques Inclusives, durant el període comprés entre el 14 de març i el 21 de juny de 2020.  
  
El passat exercici es van dotar els crèdits per al pagament d'aquesta compensació; no obstant això, l'import inicialment estimat i consignat per a aquestes compensacions va resultar insuficient en els programes 313.40 Diversitat funcional o discapacitat i 313.60 Persones majors i, per a fer front a aquestes, la Sotssecretaria de la Vicepresidència i Conselleria d'Igualtat i Polítiques Inclusives, es planteja la necessitat d'incrementar el capítol 1 d'aquests programes per import de 99.264,00 i 67.879,68 euros, respectivament, i proposa que es finance mitjançant la transferència de disponibilitats existents en el mateix capítol 1 del programa 311.10 Direcció i serveis generals.  
A aquest efecte, i d'acord amb el que preveuen els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació 34.67.15.440.50.6 per import de 167.143,68 euros.  
  
Segon  
S'autoritza un increment de crèdit en les aplicacions i pels imports següents:  
  
Aplicació Import  
55.44.27.996.40.4 99.264,00  
90.04.62.348.35.9 67.879,68  
Total augments 167.143,68  
  
  
  
València, 8 de setembre de 2021.- El conseller d'Hisenda i Model Econòmic: Vicent Soler i Marco.